ኃላፊነታቸውን ባልተወጡ 16 መስሪያቤቶች ኃላፊዎች ጥብቅ የፅሁፍ ማስጠንቀቂያ እንደተሰጣቸው ሚኒስትሩ አስታወቀ
በፋይናንስ አስተዳደር ኃላፊነታቸውን ባልተወጡ 16 መስሪያ ቤቶች የበላይ ኃላፊዎች የመጀመሪያ ደረጃ ጥብቅ የፅሁፍ ማስጠንቀቂያ እንደተሰጣቸውየገንዘብና ኢኮኖሚ ትብብር ሚኒስቴር አስታወቀ ።ሚኒስቴሩ ዶክተር አብረሃም ተከስተ የ2010 ዓመተ ምህረት ዛሬ የበጀት ረቂቅ ለህዝብ ተወካዮች ምክር ቤት ሲያቀርቡ እንደገለጹት፤ ሚኒስትሩ የመንግስት በጀት ለታለመለት ዓላማ መዋሉን ማረጋገጥ ያልቻሉ መስሪያ ቤቶች እንዳሉ የዋና ኦዲተር፣ የግዥና ንብረት አስተዳደር ኤጀንሲ፣ የውስጥ ኦዲተሮች ሪፖርትና ሌሎች ጥናቶች አረጋግጠዋል ።ይህም በአዲሱ በመንግስት የፋይናንስ አስተዳደር መመሪያ መሰረት ከመጋቢት 15 ቀን 2009 ዓመተ ምህረት አንሰቶ በፋይናንስ አስተዳደር ኃላፊነታቸውን ባልተወጡ 16 መስሪያ ቤቶች የበላይ ኃላፊዎች የመጀመሪያ ደረጃ ጥብቅ የፅሁፍ ማስጠንቀቂያ ተሰጥቷቸዋል ።በተጨማሪም በ34 መስሪያ ቤቶች በድንገት በተደረገ ክትትልና ግምገማ አራት መስሪያ ቤቶች አሳሳቢ የፋይናንስ አስተዳደር ጥሰት ተገኝቶ በአፋጣኝ እንዲያስተካክሉመጠየቃቸውን ነው ያመለከቱት ።ይህም የዴሞክራሲ ሥርዓትን፣ በመንግስትና ህዝቡ መካከል ያለውን መተማመን አደጋ ላይ የሚጥል በመሆኑ ኃላፊነታቸውን በማይወጡ መስሪያ ቤቶች ላይ የመፍትሄ እርምጃ እየተወሰደ መሆኑንም ነው ሚኒስትሩ የገለጹት።በመስሪያ ቤቶች ተጠያቂነትን ማረጋገጥ፣ የፌደራል ዋና ኦዲተር መስሪያ ቤት ሂሳብን መርምሮ በሚሰጠው አስተያየት ፈጥኖ ማስተካከያ ማድረግ፣ የፋይናንስ ግዥና ንብረት አስተዳደር መዋቅር ላይ ዓቅም መገንባት እና የህዝብን ተሳትፎ ማጠናከር የተወሰዱ እርምጃዎች መሆናቸውን አብራርተዋል ።በዚሁም የመንግስት የፋይናንስ አስተዳደርን በማይከተሉ መሥሪያ ቤቶች ላይ የተወሰደው እርምጃ ውጤት እያመጣ መሆኑን ገልጸዋል ።ሚኒስትሩ የመንግስት በጀት ለአገሪቱ ኢኮኖሚያዊና ማህበራዊ ዕድገት አስተዋፅኦ እንዲያደርግ ሁሉም አካላት የቀረበውን በጀት በአግባቡ ለመንግስት ልማት በማዋል ኃላፊነታቸውን እንዲወጡ ነው ጠይቀዋል ።ድንገተኛ ክትትሉ አሁንም ከፍተኛ ስጋት በሚታይባቸው መስሪያ ቤቶች ላይ ተጠናክሮ እንደሚቀጥል አስታውቀዋል።ሚኒስቴሩ ከሚያደርገው ክትትልና ቁጥጥር በላይ  ሁሉም ማህበረሰብ በባለቤትን ኃላፊነቱን እንዲወጣ ጥሪ አቅርበዋል።